《赠朝元宫道士邢本初》
元代·张昱

朝元宫里邢道士，神采照人如玉山。壶中日月付谈笑，天上风云从往还。

虎守杏林丹已熟，龙眠秋水剑长闲。共传紫气如车盖，往往相随出近关。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。